OpenLLM-France/wikimedia huggingface dataset:
# Laurent Hervé

Laurent Hervé a oa ur c'hoarier mell-droad breizhat ganet d'an 19 a viz Even 1976 e Pont-'n-Abad. E 2014 e voe graet freuz-stal gant Gwened Olimpek Klub. Laurent Hervé a asantas mont da c'hourdoner, daoust d'ar c'hlub adkregiñ ganti er seizhvet rummad. Dibabet eo bet div wech gant skipailh Breizh abaoe 2000.

## Kluboù

* 1994-2003. War-raok Gwengamp
* 2003-2004. AS Beauvais Oise
* 2004-2005. Milton Keynes Dons FC
* 2005-2011. Gwened OK
* 2011-2013. FK Pont-'n-Abad

## Gourdoner

* 2014-2015. Gwened OK

## Skipailh Breizh

| Bloavezh | Eneber | Mun |
| 2000 | Tournamant Indoor Naoned | ? |
| 2008 | Republik Kongo | 90 |
# Laurentius

Laurentius zo un anv-badez latin hag un anv-tiegezh.

## Gerdarzh

Eus an anv-gwan laurentius, eus Laurentum", ur gêr e-kichen Roma, pe "loreet".

## Yezhoù all

* Laorañs e brezhoneg
* Lawrence e saozneg
* Lorenzo en italianeg

## Tud

* Sant Laurentius, pe Sant Laorañs, ganet e Spagn, diagon katolik ha sant roman, marvet e 258.
* Laurentius (eneppab), eneppab
* Laurence of Canterbury, arc'heskob Canterbury, anavezet ivez evel Sant Laurentius
* Lárentíus Kálfsson, eskob Hólar, en Isand, 1324–1331
* Laurentius Abstemius, skrivagner italian, kelenner lizhiri en Urbino, levraoueger an Dug Guido Ubaldo en amzer ar pab Alesant VI;

### XVIvet kantved

* Laurentius Petri (1499–1573), kentañ arc'heskob protestant Sveden
* Wawrzyniec Grzymała Goślicki, Laurentius Grimaldius Gosliscius, (1530–1607), eskob polonat, prederour, ha saver al levr De optimo senatore

### XVIIvet kantved

* Laurentius Paulinus Gothus (1565–1646), arc'heskob Uppsala, e Sveden

### XIX-XXvet kantved

* Henrik Laurentius Helliesen, politikour norgeat, ministr meur a wech etre 1863 ha 1883
* Laurentia McLachlan, leanez skosat, 1866–1953

## Pennadoù kar

* Lars
* Laura
* Laurel
* Lauren
* Laurence
# Laurent Wauquiez

Laurent Wauquiez a zo ur politikour gall, bet ganet d'an 12 a viz Ebrel 1975 e Lyon (Rhône, Bro-C'hall), ezel eus an Unvaniezh evit ul Luskad Poblel. Maer eo e Lo Puèi de Velai (Le Puy-en-Velay e galleg) hag a zo pennlec'h departamant gall an Haute-Loire. D'an 2 a viz Even 2019 e roe e zilez diouzh penn ar Strollad Les Républicains, goude ar gwasañ votadeg a vefe bet evit ar strollad en dilennadegoù europat (8.48% eus ar mouezhioù).

## Liamm diavaez

Lec'hienn ofisiel Laurent Wauquiez

## Notennoù ha daveennoù

* ↑ http://www.lefigaro.fr/politique/laurent-wauquiez-demissionne-de-la-presidence-des-republicains-20190602
# Laurentius Abstemius

Laurentius Abstemius, anavezet ivez evel Lorenzo Bevilaqua, a oa ur skrivagner italian.
Embann a reas, dindan an titl Hecatomythium, un dastumad fablennoù, lod anezho troet diwar ar gresianeg ha lod all savet gantañ, hag a voe embannet e Venezia e 1495. Diwezhatoc'h e embanns un eil dastumad falbennoù, dindan an titl Hecatomythium secundum (Fano, 1505). An hollad anezho a voe adembannet gantañ e 1536, en un dastumad ma oa ivez fablennoù gant Lorenzo Valla, Erasmus, Aulus Gellius ha re all c'hoazh. Berzet e voe an dastumad-se gant an Iliz katolik ha lakaet en Index Librorum Prohibitorum, abalamour ma vije bet taget ar veleien er fablennoù.
# Gordon Brown

James Gordon Brown a zo bet ganet d'an 20 C'hwevrer 1951 e Giofnag (Siorrachd Rinn Friù an Ear), Skos. Skolveuriat, kazetenner ha politikour eo. Kentañ Ministr Rouantelezh-Unanet Breizh-Veur ha Norzhiwerzhon eo bet etre miz Mezheven 2007 ha miz Mae 2010.

## Red politikel

Etre 1983 ha 2005 e voe dilennet e Ti ar C'humunioù er Bastell Dilennel Reter Dunfermline e Fife hag hini Kirkcaldy ha Cowdenbeath adalek 2005.
E Gouarnamant Tony Blair e oa abaoe an 2 Mae 1997 Kañseller an Deñzorlez, eleze Ministr an Arc’hant.
Adalek ar 24 Mezheven 2007 e oa e penn Strollad Labour ha da heul e oa aet da Gentañ Ministr d'ar 27 a viz Mezheven 2007. Chomet eo er post-se betek an 11 a viz Mae 2010.
| En e raok: Tony Blair | Kentañ Ministr ar Rouantelezh-Unanet Mezheven 2007 – Mae 2010 | War e lerc'h: David Cameron |

## Liammoù diavaez

* (en) Taolenn ofisiel.
# Gordy

Gordy a zo ur film hir saoznek, sevenet gant ar filmaozer stadunanat Mark Lewis.

## Fichenn deknikel

* Doare : Liv,
* Senario : Leslie Stevens, Jay Sommers ha Dick Chevillat,
* Kevredad produiñ : RAS Entertainment Ltd. ha Robson Entertainment,
* Produour : Sybil Robson Orr, Leslie Stevens ha Frederic W. Brost,
* Kevredad dasparzhañ : Miramax Family Films,
* Sonerezh : Charles Fox,
* Deiziad dont e-maez : 12 a viz Mae 1995 e Stadoù-Unanet Amerika,
* Pad : 90'.
# Gordon

Gordon :
| Anv okitanek | Gordon |
| Anv gallek (ofisiel) | Gourdon |
| Melestradurezh ||
| Stad | Frañs |
| Rannvro | Midi-Pyrénées |
| Departamant | Lot (isprefeti) |
| Arondisamant | Gordon (pennlec'h) |
| Kanton | Gordon (pennlec'h) |
| Kod kumun | 46127 |
| Kod post | 46300 |
| Maer Amzer gefridi | Marie-Odile Delcamp 2014-2020 |
| Etrekumuniezh | Communauté de communes Quercy-Bouriane |
| Lec'hienn web | http://www.gourdon.fr |
| Poblañsouriezh ||
| Poblañs | 3 959 ann. (2020) |
| Stankter | 87 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 263 m bihanañ 130 m — brasañ 323 m |
| Gorread | 45,6 km² |
| kemmañ |
Gordon zo ur gumun en departamant Lot hag er rannvro Midi-Pyrénées, e mervent Bro-C'hall. Pennlec'h arondisamant Gordon eo.
Er bloavezh 2020 e oa 3 959 a annezidi hag a reer Gourdonnais anezho e galleg.

## Monumantoù ha traoù heverk

* An ti-kêr.
* Iliz Sant-Pêr.
* Chapel Itron-Varia-an-Erc'h.

## Kêr gevellet

* Ibbenbüren (Alamagn) abaoe 2001

## Liammoù diavaez

a vo kavet e Wikimedia Commons.
* Lec'hienn ar gumun
* ↑ Roadennoù ofisiel e lec'hienn an EBSSA
# Gorga (Italia)

Gorga zo ur gumun en Italia, e meurgêr Roma Capitale ha rannvro Lazio.
# Gorgo al Monticano

Gorgo al Monticano zo ur gumun e proviñs Treviso e Veneto, en Italia.
# Gordolasca

Ar Gordolasca zo ur stêr 18 km hed, en departamant Alpes-Maritimes e Bro-C'hall. Redek a ra dre ziv gumun, Belvedere ha Roccabigliera.
Adstêr eo d'ar Vesubia.
# Gordona

Gordona zo ur gumun italian, e proviñs Sondrio ha rannvro Lombardia.
# Goreg

Ur yezh nilez-saharek eus skourr yezhoù soudanek ar c'hreiz eo ar goreg (gor) komzet gant tro-dro da 75,000 den (1999) e Tchad.

## Gwelet ivez

* Yezhoù nilez-saharek
* Yezhoù soudanek ar c'hreiz
# Manuel Serifo Nhamadjo

Manuel Serifo Nhamadjo zo ur politikour eus Ginea-Bissau.
Lakaet en doa e anv en dilennadeg prezidantel aozet e miz Meurzh 2012 goude marv Malam Bacai Sanhá met korbellet e oa bet en dro gentañ. Da heul an taol-Stad aozet gant Mamadu Ture Kuruma d'an 12 a viz Ebrel (etre div dro an dilennadeg) a-enep gouarnamant en etrekarg Raimundo Pereira e voe lakaet Nhamadjo prezidant da c'hortoz d'an 19 a viz Ebrel, hep goulenn e ali. D'an 22 a viz Ebrel ec'h embannas Nhamadjo e nac'he ar garg-se dre ma oa er-maez lezenn. A-benn ar fin, d'an 12 a viz Mae, ec'h asantas bezañ e penn ar Stad evit bloaz goude bezañ bet dibabet gant ar c'hKASKA.

## Daveenn

* ↑ e Jeune Afrique
g • ka • kePrezidanted Ginea-Bissau :
* Cabral · Vieira · C. Pereira · Vieira · Mané · Sanhá · Ialá · Seabra · Rosa · Vieira · R. Pereira · Sanhá · R. Pereira · Kuruma · Nhamadjo · José Mário Vaz
# Manuel Vázquez Montalbán

Manuel Vázquez Montalbán, bet ganet d'ar 14 a viz Mezheven 1939 e Barcelona (kêr-benn Katalonia) hag aet da Anaon d'an 18 a viz Here 2003 e Bangkok (kêr-benn Thailand), a oa ur barzh, ur c'hazetennour, ur romantour hag ur skridarnodour spagnolek.
Brudet-mat eo Vázquez Montalbán en abeg d'ar romantoù-polis, e oa kroget da sevel e 1972, ma c'haller lenn troioù-kaer Pepe Carvalho enne, tudenn un igounier krouet gantañ.
Tapet e oa bet Premio Nacional de las Letras Españolas (Priz Broadel al Lizhiri Spagnolek e brezhoneg) gantañ e 1995.
# Manuela Sáenz

Doña Manuela Sáenz (27 a viz Kerzu 1797, pe marteze 1795, e Quito, Ecuador - 23 a viz Du 1856 e Paita, Perou), a oa ur vrogarourez eus Ecuador ha serc'h Simón Bolívar, an dispac’hour eus Suamerika. Lesanvet eo ivez "Manuelita Sáenz" ha "la Libertadora del Libertador" (dizalc’herez an dizalc’her). Merc'h e oa da Simón Sáenz Vergara ha Maria Joaquina Aizpuru, ha dimeziñ a reas gant an doktor James Thorne. Dilezel a reas he gwaz avat da vont da vevañ gant Bolívar.
Manuela Sáenz a seller outi evel unan eus merc’hed penn a-raok Suamerika hag unan eus renerien ar stourm evit dieubidigezh Suamerika. Hervez an istorour venezuelat Denzil Romero e oa-hi marteze "ar vaouez pouezusañ zo bet en istor Suamerika" hag he deus bet " muioc’h a levezon eget Eva Perón".

## Liammoù diavaez

* "Museo Manuela Sáenz"
# Manuela

Manuela zo un anv-badez spagnolek.

## Tud

* Manuela Malasaña, harozez vroadel spagnol eus Brezel dieubidigezh Spagn (etre 1808 ha 1814).
* Manuela (1943-2001), kanerez alaman, brudet er bloavezhioù 1960.
* Manuela Sáenz

## Lennegezh

* Manuela, romant gant an oberour kolombian José Eugenio Diaz Castro en 1856.

## Kanaouenn

* Ay Manuela, anavezet ivez evel Ay Carmela, kanaouenn eus Brezel Spagn.

## Pennad kar

* Manuel

## Liammoù diavaez

* http://www.youtube.com/watch?v=kHOfTUAobbE
# Manuelita

Manuelita zo ur berranv spagnolek, diwar an anv-badez Manuela.

## Tud

* Manuela Sáenz, pe Manuelita Sáenz pe Manuelita (1797-1856), dispac'hourez ekwadorat;
* Manuela Rosas de Terrero, pe Manuelita (1817-1898), politikourez arc'hantinat.

## Oberennoù

* Manuelita pe Manuelita la tortuga, kanaouenn spagnolek evit bugale, gant María Elena Walsh, savet en 1962.
* Manuelita, film arc'hantinat gant Manuel García Ferré, en 1999, diwar ar ganaouenn.

## Traoù all

* Manuelita, pe Inversiones Manuelita S.A. , pe IMSA, ur gompagnunezh vras a vouedc'hounezerezh kolombian.
# Kenan an Habask

Kenan an Habask, Kenan Labasque er marilhoù ar boblañs, bet ganet e 1988 e Kemper, zo ur c'hazetenner hag un teulfilmer brezhoneger a aoz e galleg koulz hag e brezhoneg.

## Buhez

E familh zo bet gouestlet evit implij ar brezhoneg, hag Anna-Vari Kernalegenn ha Padrig an Habask o deus desavet o femp bugel e brezhoneg. Harpet o deus da sevel Skol Diwan Kemper ha kaset o c'hrouadurien da vezañ kelennet eno. Pelloc'h ez eas an tad da rener Skolaj Diwan Kemper.
Mont a reas Kenan an Habask da Ensavadur skolveuriek an deknologiezh e Lannuon evit kaout un aotreegezh vicherel war ar c'hazetennerezh, ha goude stajoù evit labourat gant kelaouennoù brezhonek ha gallek en deus tapet e ziplom kazetenner goude ur staj stummadur er Journal du Pays basque.

## Aozer teulfilmoù

E 2015 ec'h aozas un teulfilm diwar-benn ar marc'hhouarner breizhat Warren Barguil, a oa gant Tro Bro-C'hall. Labourat a reas evit sevel poltredoù filmet war meur a redadeg sport e Bro-C'hall, a zo bet skignet war Frañs 3 Breizh peurvuiañ, koulz ha war Tébéo, TébéSud ha KulturBretagne (KuB).
Sevel a reas poltred filmet Paul Molac.
E 2022 ec'h aozas gant Thierry Salvert Et en plus, ils dansent !, un enklask filmet diwar-benn an diac'hinad etre ar skeudenn lakaet war dañserien an dañsoù Breizh a c'hellfe bezañ tud dic'hizet ha o c'hendoujañs ouzh o izili heñvelrevel.

## Filmoù

* Paul Molac
* Daou vreizhad e Pariz
* Warren Barguil, en route vers les sommets, 2016
* Treizhourien, gant Thierry Salvert, diwar-benn kelc'h keltiek Korriged Ker Is Douarnenez
* Hans
* Radio Naoned, quelle aventure ! gant Anna Gouerou ; skignet e 7 degouezh war Bali Breizh e 2020
* Et en plus, ils dansent !, gant Thierry Salvert

## Levrlennadur

* Yann Rivallain, Kelc’hioù keltiek ha paotred heñvelreizh : « Ur fed kevredigezhel brav hon eus lakaet war wel !E-barzh Ouest-France, 28 Meurzh 2023
* Quentin Burban, Pôle audiovisuel de Douarnenez, Kenan an Habask, un réalisateur attaché à sa région. E-barzh Ouest-France, 25 Genver 2020
* Un Douarneniste dans la roue de Warren Barguil. E-barzh Le Télégramme, 3 C'hwevrer 2016.
# Kenansville

Kenansville zo anv div gêr e SUA:
* Kenansville (North Carolina)
* Kenansville (Florida)
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Kenchester

Kenchester zo ur gêriadenn saoz, e kontelezh Herefordshire.

## Istor

Brudet eo Kenchester abalamour da adspadennoù ar c'hreñvlec'h roman a gaver eno. Gant ar Romaned e oa bet savet kamp Magnis, a-dal d'ur c'hreñvlec'h brezhon a oa war torgenn Credenhill.

## Anv

A. Magnis
* Itinerarium Antonini. 484$_7$ (Iter VII) ː Magnis
* Dizanv Ravenna 106$_{27}$ ː Magnis
Talvoudegezh ː pe diwar *magno / *magni ( = maen, mein), pe diwar *magnon / *magnia ( = meur)
B. Kenchester Ken a zeu eus ar ger hensaoznek "ceint" a dalvez kement ha "stêr", hag an eil elfenn chester, hag a gaver stank e lec'hanvadurezh Bro-Saoz, a zeu eus ar ger latin castra a dalvez kement ha "kreñvlec'h". "Ar c'hastell e-kichen ar stêr" eo ster Kenchester eta.

## Notennoù

* ↑ A.L.F Rivet & Colin Smith : The Place-names of Roman Britain. Batsford Ltd. 1979. Édition 1982.
# Kendalc'h

Ar c'hengevread Kendalc'h a oa bet savet e fin ar bloavezh 1950 e Kemper. Bleinet e oa bet gant ar rezistant Pêr Mokaer betek e varv 1961. Bodañ a ra an holl re a zo dedennet gant sevenadur Breizh. Polig Montjarret a oa bet pennsekretour ar c'hengevread-se.
Dont a reas da vezañ pouezusoc'h-pouezusañ adalek 1956 gant donedigezh Studierien Yaouank Breizh ha Diazezadur Sevenadurel Breizh. Sikouret o doa ar re-se ar frammoù kentañ (Bleuñ-Brug, Ar Falz, Bleimor ha Bodadeg ar Sonerion).

## Liammoù diavaez

* lec'hienn ofisiel

## Gwelout ivez

* War 'l Leur
* Kenleur
# Kenavo

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Kenavo zo ur ger brezhonek, implijet stank, ha gant gallegerien zoken, hag a gaver en anv oberennoù lennegel ha kanaouennoù.

## Gerdarzh

Savet eo gant ken, na, ha vo (eus bezañ).

## Lennegezh

* Kenavo, Amerika !, ur romant gant Jakez Konan, Al Liamm, 1986
* Kenavo, my love, ur pezh c'hoari savet gant Goulc'han Kervella, ha c'hoariet gant Strollad ar Vro Bagan
* Kenavo ar c'hentan er joaioù, ul levr gant Per Denez, Brud Nevez, 1989
* Kenavo Monsieur Gauguin, ul levr gant Catherine Puget ha Denise Delouche, 2003

## Kanaouennoù
### E brezhoneg

* Kenavo deoc'h, gwir Vretoned kanet gant meur a laz-kanañ
* Kenavo deoc'h, mignoned ker savet gant Roparz Hemon, war don ar c'han skosat Auld Lang Syne
* Kenavo Prizon Pariz, trede albom gant Claude Besson, 1980
* Kenavo Glenmor gant Alan Stivell en enor da c'hGlenmor en e albom 1 Douar, 1998
* Kenavo d'An Naoned skrivet gant Gilles Servat ha kanet gantañ ha Nolwenn Korbell en e albom Sous le ciel de cuivre et d'eau e 2005
* Kenavo Youenn Vras gant Gilles Servat en e albom Ailes et îles e 2011 en enor da Youenn Gwernig, aet d'an anaon e 2006
* Kenavo gant Gwennyn en he albom Mammenn, 2009

### E galleg

* Kenavo, ur ganaouenn c'hallek gant Théodore Botrel, kanet gant meur a zen
* Kenavo (comme on dit chez moi), ur ganaouenn c'hallek gant Gérard Jaffrès
* Kenavo Monsieur Stravinsky savet gant Paul Castanier en albom Claviers celtiques, 1979
* Kenavo, kanaouenn gant Gérard Jaffrès en albomoù Au creux de ma terre e 1999, Viens dans ma maison e 2003 ha Gérard Jaffrès en public e 2010.

## Pennadoù kar

* Adieu
* Adiós
* Ciao
* Kimiad
# Kendalc'h Hollvedel an Esperanteg

Kendalc'h Hollvedel an Esperanteg (Universala Kongreso de Esperanto en esperanteg) zo ur vodadeg vras a vez graet ur wech ar bloaz gant esperantegerien eus ar bed a-bezh, abaoe 1905.
Bep bloaz e vez graet, pe dost, pa ne oa bet kendalc'h ebet e-pad ar C'hentañ hag an Eil Brezel-bed. Bep taol e vez aozet en ur gêr eus ur vro disheñvel. En em gavout a ra er c'hendalc'h, hervez ar bloavezhioù, etre 1000 ha 4000 a dud eus etre 50 ha 70 bro. E 1905 e oa bet aozet ar c'hendalc'h kentañ e Boulogne-sur-Mer, e Bro-C'hall hag e 2015 e vo ar c'hantvet hini. E 2012 eo bet degemeret ar gendalc'hidi e Hanoi, e Vietnam.
Aozet e vez ar c'hendalc'h war al lec'h gant tud eus ar vro, e kenlabour gant an Universala Esperanto-Asocio (UEA) (Kevread Hollvedel an Esperanteg). Dalc'het e vez ar C'hendalc'h Hollvedel-se e dibenn miz Gouere pe e deroù miz Eost ha padout a ra ur sizhun.
Evit pep kendalc'h e vez dibabet un danvez da lakaat ar gaoz warnañ e-pad ar sizhunvezh-se. Prezegennoù diwar-benn ar vro a vez ivez hag abadennoù sevenadurel (kan, sonerezh, c'hoariva) a bep seurt a vez ivez.

## Liammoù diavaez

* Lec'hienn UEA, diwar-benn ar C'hendalc'h Hollvedel
a vo kavet e Wikimedia Commons.
# Kontelezh Muineachán

Kontelezh Muineachán (Contae Mhuineacháin en iwerzhoneg ha County Monaghan e saozneg) zo ur gontelezh e hanternoz Iwerzhon. Muineachán (Monaghan) eo kêr-benn ar gontelezh. E proviñs Ulaidh emañ, met stag eo ouzh ar Republik. 55 816 a dud a oa o chom enni e 2006. Niver an annezidi a sav bremañ da 60 483 (2011).
# Kontelezh Port Láirge

Kontelezh Port Láirge (Contae Phort Láirge en iwerzhoneg ha County Waterford e saozneg) zo ur gontelezh e kreisteiz Iwerzhon. Port Láirge eo kêr vrasañ ar gontelezh, met Dún Garbháin eo pennsez ar gontelezh. 107 942 a dud a oa o chom enni e 2006. Niver an annezidi a sav bremañ da 113 795 (2011).
# Kontelezh Mark

Kontelezh Mark (Grafschaft Mark pe Die Mark en alamaneg; Comté de La Marck e galleg) a oa ur gontelezh en Impalaeriezh santel roman german, en daou du d'ar stêr Ruhr, a-hed ar stêrioù Volme ha Lenne, ha konted Mark a oa an aotrouien c'halloudusañ e Westfalia en amzer-hont.
E deroù ar XV$^{vet}$ kantved e voe ebarzhet en Niederrheinisch-Westfälischer Reichskreis pe Kelc'hiad Izelroenat-Westfalian.

## Lec'hiadur

En norzh dezhi e oa priñselezh Münster, er reter dugelezh Westfalen, er su hag er c'hornôg e oa dugelezh Berg.
Ar pennañ kêrioù e oa Hamm, Soest hag Iserlohn

## Istor

Savet e voe ar gontelezh diwar kontelezh Altena, roet gant Adolf II, kont Berg, d'e vab Eberhard. Kreskiñ o zachenn a reas an diskennidi war-du an hanternoz. War-dro 1200 e kemeras Adolf Iañ an titl a gont Mark. En 1368 e tegouezhas kontelezh Kleve gant e ziskennidi, a voe savet da zugelezh en 1417 ; da neuze edo kontelezh Mark dindan dugelezh Kleve. En 1614 e tegouezhas gant Tiegezh Brandenburg. En 1701 e teuas dilenner Brandenburg da vezañ Roue Prusia. En 1807 e voe ebarzhet e dugelezh Berg, hag e 1815 e voe roet da Brusia en-dro.

## Konted Mark

Tiegezh Mark zo ur skourr eus Tiegezh Berg. Ur skourr all eus Tiegezh Berg (koshoc'h hogen bihanoc'h he fouez en istor Europa) a deuas da vout konted Isenberg, ha goude konted Limburg ha Limburg Styrum.
* 1160–1180 Eberhard Iañ, mab da Adolf IV, Kont Berg
* 1180–1198 Frederick Iañ, mab da Eberhard I
* 1198–1249 Adolph Iañ, mab da Frederick I. Hennezh e voe kentañ kont Mark en tiegezh, en 1202; ne reas ket nemeur gant titloù Berg pe Altena.
* 1249–1277 Engelbert Iañ
* 1277–1308 Eberhard II
* 1308–1328 Engelbert II
* 1328–1347 Adolf II
* 1347–1391 Engelbert III
* 1391–1393 Adolf III, breur da Engelbert III, Kont Kleve abaoe 1368, bet eskob Münster hag Arc'heskob Köln,
* 1393–1398 Dietrich
* 1398–1448 Adolf IV, mab da Adolf III, hag ivez Kont Kleve 1394–1417, Dug Kleve 1417–1448
* 1437–1461 Gerhard, breur da Adolf IV – Rejant, hogen ne oa ket aotreet d'ober gant an titl a gont Mark .
* 1448–1481 Johann Iañ, mab Adolf IV, ha Dug Kleve abaoe 1448.
* 1481–1521 Johann II , mab, ha Dug Kleve.
* 1521–1539 Johann III , mab, ha Dug Jülich-Berg adal 1511.
* 1539–1592 Wilhelm, mab, ha Dug Jülich-Berg, Dug Gelder 1538–1543.
* 1592–1609 Johann Wilhelm, mab, ha Dug Jülich-Berg. Dilignez.

### Tiegezh Hohenzollern

* 1614–1619 Johann Sigismund von Hohenzollern.
* 1619–1640 George Wilhelm, mab
* 1640–1688 Friedrich William Iañ , mab.
* 1688–1713 Frederick Iañ , mab, Roue en Prusia adal 1701.
* 1713–1740 Friedrich William Iañ , mab, Roue en Prusia.
* 1740–1786 Friedrich II, mab, Roue Prusia adal 1772.
* 1786–1797 Friedrich William II, niz, roue Prusia.
* 1797–1807 Friedrich William III, roue Prusia.
Aet gant Bro-C'hall e 1807 dre Feur-emglev Tilsit, ebarzhet e Dugelezh-veur Berg.

## Hiziv

Chomet eo an anv Mark en anv Märkischer Kreis er c'hreisteiz d'ar stêr Ruhr e Nordrhein-Westfalen, en Alamagn. Rann hanternoz ar gontelezh (en hanternoz d'ar stêr Lippe) a vez graet Hohe Mark ("Mark Uhelañ") anezhi, e-skoaz ar "Mark Izelañ" (etre Ruhr ha Lippe) a zo tostik en he fezh e tachenn ar Ruhr.
# Kontelezh Maigh Eo

Kontelezh Maigh Eo (Contae Mhaigh Eo en iwerzhoneg ha County Mayo e saozneg) zo ur gontelezh e kornôg Iwerzhon. Caisleán an Bharraigh eo ar gêr bennañ er gontelezh. 123 648 a dud a oa o chom enni e 2006. Niver an annezidi a sav bremañ da 130 638 (2011).
# Kontelezh Nisa

Kontelezh Nisa (okitaneg: Comtat de Niça; italianeg: Contea di Nizza; galleg: Comté de Nice), anvet Bro-Nisa (okitaneg: País Niçard; italianeg: Paese Nizzardo; galleg: Pays Niçard) ivez a-wechoù, zo ur vroig istorel en Okitania en-dro da gêr Nisa, etre ar Mor Kreizdouar, ar stêr Var ha kribennoù an Alpoù. Un amzer zo bet e oa ul lodenn eus kontelezh Provañs.

## Istor

Goude 1388 e voe ur rann eus Dugelezh Savoia. Evel ar peurrest eus stadoù Tierniezh Savoia e voe ul lodenn eus Rouantelezh Sardigna-Piemont adalek 1720.
En 1793 e voe staget ar gontelezh ouzh ar republik c'hall nevez, hag anvet Alpes-Maritimes.
E 1814 e voe distaget diouzh bro-C'hall da lakaat e rouantelezh Sardigna.
D'ar 24 Meurzh 1860 e voe staget ouzh Bro-C'hall dre Feur-emglev Torino ; a-c'houde Feur-emglev Pariz (10 C'hwevrer 1947) e voe staget an tiriadoù italian Briga Marittima ha Tenda da Alpoù-an-Arvor.

## Tud

* Giuseppe Garibaldi

## Liammoù diavaez

* (fr) (oc) (en) Sonerezh ha korolloù hengounel eus Kontelezh Nisa
# Kontelezh Maine

Kontelezh Maine a voe distag diouzh kontelezh Laval ha diouzh kontelezh Perche adal ar XV$^{vet}$ kantved.
Eremburga Maine (1110-1126), kontez Maine, a zimezas da Foulk V, kont Anjev, a zegasas Maine d'an Tiegezh Plantagenêt.
# Kontelezh Luimneach

Kontelezh Luimneach (Contae Luimnigh en iwerzhoneg ha County Limerick e saozneg) zo ur gontelezh e kornôg Iwerzhon. Luimneach (Limerick) eo kêr-benn ar gontelezh. 183 863 a dud a oa o chom enni e 2006. Niver an annezidi a sav bremañ da 195 175 (2016).
# Kontelezh Lú

Kontelezh Lú (Contae Lú en iwerzhoneg ha County Louth e saozneg) zo ur gontelezh e reter Iwerzhon. Dún Dealgan (Dundalk) eo kêr-benn ar gontelezh. 110 894 a dud a oa o chom enni e 2006. Niver an annezidi a sav bremañ da 128 375 (2016).